Diari Oficial de la Generalitat Valenciana


Sumari del DOGV 6153, del 26-11-2009 (2009/13555)

RESOLUCIÓ de 6 de novembre de 2009, de la Conselleria d'Educació, per la qual s'atribuïx la denominació específica de L'Allusser a l'Institut d'Educació Secundària núm. 2 de Mutxamel.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   6153

Data del DOGV
:   26-11-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/13016


Data del document
:   06-11-2009

Organisme emissor
:   Conselleria d'Educació

Tipus de document
:   Resolució

Descriptors 

:   * centre d'ensenyament

RESOLUCIÓ de 6 de novembre de 2009, de la Conselleria d'Educació, per la qual s'atribuïx la denominació específica de L'Allusser a l'Institut d'Educació Secundària núm. 2 de Mutxamel. [2009/13139]  
El Consell Escolar de l'Institut d'Educació Secundària núm. 2 de Mutxamel, en la sessió celebrada el 15 de juny de 2009, va aprovar sol·licitar per al mencionat centre la denominació específica d'IES L'Allusser, de Mutxamel.  
Esta proposta va ser aprovada pel Consell Escolar Municipal de l'Ajuntament de Mutxamel en sessió celebrada el dia 22 de juny de 2009. Disposa, a més, de l'informe favorable de la inspectora d'Educació d'Alacant, de data 2 de setembre de 2009, així com del director territorial d'Educació d'Alacant, de data 2 d'octubre de 2009.  
Esta denominació és deguda al fet que a la localitat de Mutxamel existix la partida denominada l'Allusser, que antany va acollir una important plantació d'ametlers.  
L'article 13 de la Llei Orgànica 8/1985, de 3 de juliol, reguladora del Dret a l'Educació, establix que tots els centres tindran una denominació específica.  
L'article 3.2 del Reglament Orgànic i Funcional dels Instituts d'Educació Secundària establix que, creat el centre, el seu consell escolar podrà proposar a la Conselleria d'Educació la denominació específica, després de l'informe favorable del consell escolar municipal o, si no, del ple de l'ajuntament corresponent.  
L'article 3.3 de l'esmentat reglament establix que no podran haver-hi, en el mateix municipi, centres amb la mateixa denominació específica o que puga induir a error o confusió. El Registre de Centres Docents de la Comunitat Valenciana certifica, el 26 d'octubre de 2009, que no figura inscrit cap centre en eixa localitat, amb la dita denominació.  
En virtut d'això i fent ús de les facultats que em conferix l'article 28 de la Llei 5/1983, de 30 de desembre, del Consell, i vista la proposta del director general d'Ordenació i Centres Docents del dia 2 de novembre de 2009, i de conformitat amb esta, resolc:  
Primer  
Concedir la denominació específica de L'Allusser a l'Institut d'Educació Secundària núm. 2 de Mutxamel, codi 09701034.  
Segon  
Inscriure esta resolució en el Registre de Centres Docents de la Comunitat Valenciana.  
Tercer  
La present resolució tindrà efectes a partir del dia que es publique en el Diari Oficial de la Comunitat Valenciana.  
Quart  
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà presentar, potestativament, un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada.  
b) El recurs contenciós administratiu haurà d'interposar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de ser publicada.  
València, 6 de novembre de 2009.- El conseller d'Educació: Alejandro Font de Mora Turón.